Na temelju članka 31. stavka 3. Zakona o postupanju s nezakonito izgrađenim zgradama (NN 86/12, 143/13, 65/17 i 14/19), te članka 31. Statuta Općine Veliki Bukovec, („Službeni vjesnik Varaždinske županije“ broj 41/21), Općinsko vijeće Općine Veliki Bukovec na svojoj 36. sjednici održanoj dana 27.12.2024. godine donosi

PRVE IZMJENE PROGRAMA

utroška sredstava od naknade za zadržavanje nezakonito izgrađenih

zgrada u prostoru u 2024. godini

Ovim Izmjenama Programa utroška sredstava od naknade za zadržavanje nezakonito izgrađenih zgrada u prostoru za 2024. godinu mijenja se Program utroška sredstava od naknade za zadržavanje nezakonito izgrađenih zgrada u prostoru za 2024. godinu („Službeni vjesnik Varaždinske županije“ br. 108/23), na način da glasi:

Članak 1.

 Zakonom o postupanju s nezakonito izgrađenim zgradama (NN 86/12, 143/13, 65/17 i 14/19) propisano je da „trideset posto sredstava naknade prihod su proračuna jedinice lokalne samouprave na čijem se području nezakonito izgrađena zgrada nalazi, a koriste se namjenski za izradu prostornih planova kojima se prepisuju uvjeti i kriteriji za urbanu obnovu i sanaciju područja zahvaćenih nezakonitom gradnjom te za poboljšanje infrastrukturno nedovoljno opremljenih i/ili neopremljenih naselja prema programu koji donosi predstavničko tijelo jedinice lokalne samouprave“ stoga se ovim Programom utvrđuje namjena i kontrola korištenja naknade za zadržavanje nezakonito izgrađene zgrade u prostoru, a koja je prihod Proračuna Općine Veliki Bukovec u 2024. godini.

Članak 2.

 U Proračunu Općine Veliki Bukovec za 2024. godinu planiraju se sredstva naknade za zadržavanje nezakonito izgrađene zgrade u prostoru u iznosu od 2.200,00 eura a utrošit će se za:

* za poboljšanje komunalne infrastrukture - održavanje nerazvrstanih cesta

Članak 3.

Ove 1. Izmjene Programa objavljuju se u “Službenom vjesniku Varaždinske županije”.



REPUBLIKA HRVATSKA

VARAŽDINSKA ŽUPANIJA



OPĆINA VELIKI BUKOVEC

Općinsko vijeće

KLASA: 400-02/23-01/03 PREDSJEDNICA OPĆINSKOG VIJEĆA

URBROJ: 2186-28-01-24-2 Jasenka Zdelar, dipl. iur.

Veliki Bukovec, 27.12.2024.